NORAKSTS

|  |  |
| --- | --- |
| 19.12.2024. | Nr.16/13 |

###### ATTEIKUMS NO PIRMPIRKUMA TIESĪBĀM UZ ĒKU (BŪVJU) ĪPAŠUMU

###### PASTA IELĀ 24D, JELGAVĀ

**Atklāti balsojot: PAR – 14** (A.Rāviņš, R.Vectirāne, V.Ļevčenoks, M.Buškevics, I.Bandeniece, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Saņemts VAS “Valsts nekustamie īpašumi” (reģistrācijas Nr.40003294758) 2024. gada 21. novembra paziņojums Nr.4/3/8/8697 par būves Pasta ielā 24D, Jelgavā, atsavināšanu.

VAS “Valsts nekustamie īpašumi” informē, ka saskaņā ar Ministru kabineta 2024. gada 16. jūlija rīkojumu Nr. 575 “Par valsts nekustamā īpašuma Pasta ielā 24D, Jelgavā, pārdošanu” tiek rīkota būves ar kadastra apzīmējumu 0900 001 0586 001 Pasta ielā 24D, Jelgavā, izsole ar augšup ejošu soli par nosacīto (sākuma) cenu 49 850 *euro* (četrdesmit deviņi tūkstoši astoņi simti piecdesmit *euro*).

Nekustamais īpašums ar kadastra numuru 0900 501 0586 Pasta ielā 24D, Jelgavā, sastāv no būves ar kadastra apzīmējumu 0900 001 0586 001 un reģistrēts Zemgales rajona tiesas Jelgavas pilsētas zemesgrāmatas nodalījumā Nr. 6997 uz Finanšu ministrijas (reģistrācija Nr.90000014724) vārda.

Būve izvietojas uz zemes vienības ar kadastra apzīmējumu 0900 001 0586 Pasta ielā 24D, Jelgavā, kas reģistrēta Zemgales rajona tiesas Jelgavas pilsētas zemesgrāmatas nodalījumā Nr. 6661 uz Jelgavas valstspilsētas pašvaldības vārda.

Likuma “Par atjaunotā Latvijas Republikas 1937. gada Civillikuma ievada, mantojuma tiesību un lietu tiesību daļas spēkā stāšanās laiku un piemērošanas kārtību” 14. panta otrā daļa nosaka, ja ēkas (būves) ir patstāvīgs īpašuma objekts, tā pirmpirkuma vai izpirkuma tiesības ir zemes īpašniekam.

Saskaņā ar Jelgavas valstspilsētas pašvaldības iestādes “Centrālā pārvalde” Attīstības un pilsētplānošanas departamenta 2024. gada 25. novembra atzinumu ēku (būvju) īpašums Jelgavas valstspilsētas pašvaldībai nav nepieciešams Pašvaldību likumā noteikto autonomo funkciju izpildei.

Saskaņā ar Pašvaldību likuma 10.panta pirmās daļas 16.punktu,

**JELGAVAS VALSTSPILSĒTAS PAŠVALDĪBAS DOME NOLEMJ:**

Neizmantot pirmpirkuma tiesības uz nekustamo īpašumu Pasta ielā 24D, Jelgavā, kas sastāv no ēkas (būves) ar kadastra apzīmējumu 0900 001 0586 001, par 2024. gada 22. novembrī izsludinātās nekustamā īpašuma izsoles sākumcenu 49 850 *euro* (četrdesmit deviņi tūkstoši astoņi simti piecdesmit *euro*).

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 19. decembrī